
uclLrtem  medicam  rion  tam  fictis  hypothesibus  et 
i  verborum  concertatione,  quam  sincera  experientia 
i  et  observat ioue  evehi  posse  ad  fastigium  perfectio- 
i  nis,  neminem  fore  puto,  qui  eat  infitias,  quum  opi- 
|  nionum  commenta  ad  cognitionem  et  curationem 
morborum  incerta  tantum  et  vana  attulerint.  At- 
i  tamen  permulta  sunt  in  morborum  genesi  et  incre- 
i  mento,  quibus  nullo  alio  modo  lucem  affundere  pos¬ 
sumus,  nisi  scriptorum  sententiis  diligenter  per- 
i  pensis.  Et  hoc  quidem  ad  eum  morbum  imprimis 
pertinet,  de  quo  hic  loci  nonnulla  afferre  mihi  pro¬ 
posui,  quippe  prima  syphilidis  vestigia  a  tempori¬ 
bus  vetustioribus  repetenda  viderentur,  quibus  me¬ 
dici  accuratiore  morborum  cognitione  destituebantur. 
Quo  factum  est,  ut  etiam  nunc  diversissimae  opi¬ 
niones,  magis  minusve  inanes,  de  eius  origine 
doctissimos  quosque  medicorum  irretiant.  Pariter 
etiam  de  curatione  morbi  venerei  magna  opinio¬ 
num  dissensio  viget,  quae  nondum  plane  componi 
potuit.  Alii  enim  Mercurii  praeparata  unicum  re¬ 
medium  salutare  et  quasi  specificum  esse  conten¬ 
derunt,  alii  nihil  magis  perhorrescunt  atque  dete¬ 
stantur,  quam  istud  venenum  efficacissimum ,  alii 
neque  hydrargyro,  neque  methodo  antiphlogistica, 

ab  Anglis  dicta,  certum  eventum  obtineri  posse 
censent,  alii  in  casibus  gravioribus  Mercurio  ma¬ 
gis,  in  levioribus  medicationi  purganti  et  evacuanti 
fidant.  Quae  quum  ita  se  habeant,  operae  pretium 
fore  existimavi,  si  omnia,  quae  ad  hanc  illamve 
sententiam  comprobandam  possint  afferri,  collige¬ 
rem  atque  eam  opinionem,  quae  mihi  optima  vide¬ 
retur,  argumentis  fulcire  conarer.  Quaestionem  au¬ 
tem,  ne  propter  nimiam  materiae  copiam  fines  dis¬ 
sertationis  inauguralis  excederem,  in  duo  capita 
dividere  placuit,  quorum  in  priore  de  genesi  sy¬ 
philidis,  in  altero  de  eius  curatione  agam. 


CAPUT  PRIMUM. 

De  origine  syphilidis. 

Omnes  omnino,  luis  Venereae  symptomata,  de¬ 
cursum,  naturam  atque  curationem  exponentes,  si¬ 
mul  originem  huius  morbi  respexerunt,  quam  alii 
ad  tempora  antiquissima,  alii  ad  recentiora  retule¬ 
runt.  Sunt  enim,  qui  genus  humanum  jam  anti¬ 
quitus  vexatum  esse  censeant  morbo  isto  gravi, 
coitum  impurum  subsequente,  atque  genesin  eius 
parumper  differre  a  principio  reliquorum  morborum, 
quibus  homines  prae  ceteris  animalibus  laborent. 
Altera  pars  scriptorum  certo  quodam  temporis  mo¬ 
mento,  rerum  angustiis  ot  belli  calamitatibus  con- 

iunctis,  ex  variorum  malorum  connubio  morbum 
contagiosum  exortum  esse  existimant ,  qui  initio 
genus  humanum  acerrime  infestaverit,  postea  au¬ 
tem  in  formam  mitiorem  transierit,  qualis  hodie- 
quoque  observetur.  Tertia  pars,  contagione  potius 
ex  gentibus  peregrinis  vel  adventitiis  inductam 
esse  luem  veneream,  contendit,  atque  sensim  sen- 
simque  per  reliquam  Europae  partem  divulgatam. 
Omnes  rationibus  haud  ita  levibus  innituntur  ad 
sententiam  suam  confirmandam,  neque  facile  est 
diremtu,  quinam  propius  ad  verum  accesserint. 
Quare  optimum  videtur,  singulas  sententias  inter 
se  atque  argumenta  cum  argumentis  diligenter 
comparare. 

Primum,  qui  antiquitus  morbum  istum  exsti¬ 
tisse  judicant,  praecipue  ad  nonnullos  librorum  sa¬ 
crorum  locos  provocant.  Prae  ceteris  enim  illud 
dictum  huc  referendum  est,  quod  in  tertio  Mosis 
libro  *)  invenitur,  descriptionem  innuo  fluxus  ure¬ 
thralis,  quo  viri  sunt  affecti,  atque  fluoris  albi,  qui 
apud  mulieres  occurrit  j  neque  inanem  esse  credo 
sententiam  eorum,  qui  ex  hac  descriptione  antiqui¬ 
tatem  gonorrhoeae  derivant.  Quodsi  enim  hoc  ca¬ 
put  decimum  quintum  simul  cum  tertio  decimo  et 
quarto  decimo  diligenter  perlegeris,  dubitare  vix 
poteris,  quin  morbus  illic  descriptus  confundi  ne¬ 
queat  cum  lepra  orientali,  de  qua  in  capitibus  prae¬ 
cidentibus  agitur.  Schonlein1 2)  quidem  in  prae- 


1)  Levitic.  cap.  XV.  vers  1  —  23. 

2)  ©cfyonlein.  SlUgemeinc  uni)  fpecielfc  ‘Patfyofoflie  unt) 
Xfyerapte  Vol.  IV.  pag.  160. 

lectionibus  suis  fluxum  istum ,  loco  citato  descrip¬ 
tum,  leprosum  habendum  esse  dixit;  quibusnam 
autem  argumentis  ad  hanc  sententiam  ferendam 
adductus  sit,  equidem  intelligere  non  possum.  Jam 
quod  ad  ordinem  pertinet,  quem  in  descriptione 
morborum  contagiosorum  apud  Mosem  invenimus, 
in  capite  tertio  decimo  perfectam  symptomatum 
enumerationem  legimus,  quibus  veteres  Judaei  le¬ 
pram  orientalem  cognoverunt,  simul  cum  indiciis 
diagnosticis,  quibus  ab  ulcere  simplice,  abscessu, 
ambustione  et  tinea  capitis  differat.  Tum  cautelae 
afferuntur,  quae  imprimis  ad  tempus,  valetudini 
spectandae  praestitutum,  et  vestimentorum  deletio¬ 
nem  spectant.  In  capite  quarto  decimo  perpurga- 
tio  convalescentium,  qui  lepra  affecti  fuerunt,  longe 
Iateque  exponitur,  tum  vero  in  quinto  decimo  de 
alio  morbo  contagioso,  minus  tamen  pernicioso,  agi¬ 
tur,  quem  leprae  affinem  esse,  ex  nullo  auctoris 
verbo  ratiocinari  licet.  Est  enim  fluxus  urethralis, 
quem  contactu  propagari  posse,  satis  patet,  ita  ut 
imprimis  coitu  a  viris  ad  feminas  transferatur.  Hoc 
autem  malum  tantummodo  ad  partes  genitales  per¬ 
tinet,  neque  ullo  loco  auctor  commemorat,  lepram 
ipsam  ex  eo  oriri  posse.  Permultae  quidem  cau¬ 
telae  simul  praecipiuntur,  quas  autem  ad  mundi¬ 
tiem  magis,  quam  ad  contagionem  referendas  esse, 
satis  constat,  quum  Judaei  etiam  a  pollutionibus 
nocturnis  atque,  menstruis  *)  simili  modo  abhor¬ 
ruerint.  In  eodem  enim  capite  ista  immundis  ad- 


1)  Moses  1.  c.  vere  10  et  19. 

numerantur,  ad  quae  deponenda  balneo  atque  ab¬ 
stinentia  opus  sit;  id,  quod  pro  temperie  illius  re¬ 
gionis  atque  exiguo  physiologiae  cultu  minus  est 
mirandum.  Haec  igitur  descriptio,  quae  in  go¬ 
norrhoeam  optime  quadrat,  ab  iis,  qui  antiquam 
syphilidis  originem  defenderunt,  ad  ipsorum  sen¬ 
tentiam  comprobandam  relata  est;  ac,  ni  fallor, 
etiam  circumcisio  praeputii,  apud  Judaeos  antiqui¬ 
tus  usitata  *),  magni  momenti  est,  ad  eandem  rem 
diiudicandam.  Quis  enim  credat  propter  mundi¬ 
tiem  solam,  vel  aliam  quandam  causam  arbitra¬ 
riam,  hanc  operationem  esse  institutam,  qua  con¬ 
tagionem  non  mediocriter  caveri,  elucet?  Glans 
penis  enim,  quae  apud  reliquos  membrana  mucosa 
obtegitur,  ad  virus  resorbendum  aptissima,  in  iis, 
qui  praeputio  sunt  privati,  ita  commutatur,  ut  epi¬ 
thelii  locum  epidermis  tenuis  obtineat,  quae,  uti 
experimenta  physiologica  docuere,  multo  minus  ido¬ 
nea  est  ad  materiam  alienam  excipiendam. 

Nonnulli  praeter  illam  gonorrhoeae  descriptio¬ 
nem  supra  citatam  etiam  in  morbo,  quo  Jobus 
vexabatur 1  2),  syphilidis  vestigia  quaesiverunt.  Hanc 
autem  coniecturam  verisimilem  esse,  vix  credide¬ 
rim,  quum  mihi  illud  malum  magis  cum  lepra  orien¬ 
tali  consentire  videatur. 


1)  Moses  lib.  I.  cap.  XVII.  vers.  10 — 12.  Circumcisio 
non  a  Mose  praescripta,  sed  iam  vetustissimis  tempo¬ 
ribus  in  usu  fuit,  ita  ut  ad  Abrahamum  usque  refe¬ 
ratur. 

2)  Hiob.  cap.  II.  vers.  7. 

Praeterea  aluid  exstat  indicium,  quo  antiqua 
syphilidis  genesis  ostenditur.  Astrue  enim  in  opere 
amplissimo,  quod  de  morbis  venereis  edidit,  edic¬ 
tum  Joannae,  reginae  utriusque  Siciliae,  comme¬ 
morat,  quod  iam  anno  millesimo  trecentesimo  qua¬ 
dragesimo  septimo  non  solum  lenonias  aedes  A\  enii 
condi  iubet,  sed  etiam  providentiam  imperat  ad  in¬ 
fectionem  cavendam.  Maximi  autem  momenti  ea 
edicti  pars  est,  qua  imperatur,  ut  quovis  Saturni 
die  chirurgus  ad  ganeam  mittatur  meretrices  in¬ 
specturus  atque  eas ,  quae  per  fornicationem  ullo 
morbo  affectae  essent,  submoturus.  Praeter  haec 
documenta  nulla  quidem  certa  indicia  innotuerunt, 
quibus,  luem  veneream  iam  inter  veteres  divulga¬ 
tam  fuisse,  eluceat,  et,  quamvis  nonnullae  ab  iis 
commemorentur  partium  genitalium  affectiones  O, 
ulcerationes,  ete;  tamen  accuratior  descriptio,  im¬ 
primis  quod  ad  contagiosam  vim  et  decursum  morbi 

pertinet,  plane  desideratur. 

Quaenam  prorsus  refragentur  sententiae  no¬ 
strae.  infra  enucleare  liceat  5  hoc  autem  iamiam  ad¬ 
dendum  est,  epistolam  exstare,  a  Petro  Martyro 
anno  millesimo  quadringentesimo  octogesimo  octavo 
conscriptam  *),  cx  qua  syphilidem  ipsi  notam 

fuisse,  patet. 

Altera  pars  scriptorum,  quae  magis  ad  natu¬ 
ram  syphilidis  contagiosam  videtur  respexisse,  on- 


1)  Vitia  obscoenarum  partium  apud  Celsum. 

Z)  W.  Lawrence.  Vorlesungen  uber  Chirurgie.  Vol.  I. 

pag.  383. 


ginem  eius  aetati  seriori  tribuit  ,  et  maxime  qui¬ 
dem  exeunti  seculo  quinto  decimo.  Horum  plu¬ 
rimi  morbum  istum  ex  America  ad  Europam  de¬ 
portatum  esse  contenderunt.  Quamvis  autem  va¬ 
riis  argumentis,  hanc  opinionem  verisimillimam  esse, 
docuerint,  tamen  non  possum,  quin  totis  viribus 
ei  obnitar.  Ac  mihi  quidem  nulla&  exstare  viden¬ 
tur  rationes  certae,  sed  solum  hypotheses,  quas 
non  licet  sequi,  experientia  contrarium  affirmante. 
Nulla  enim  inventa  sunt  indicia,  ex  quibus,  syphi¬ 
lidem  ante  Americam  detectam  in  hac  terra  vul¬ 
gatam  fuisse,  conjectare  debeas.  Girtanner  qui¬ 
dem  in  opusculo  suo  de  morbo  venereo  non  solum 
huius  sententiae  propugnator  exstitit,  sed  etiam 
genesin  contagii  syphilitici,  qualem  animo  suo  con¬ 
ceperat,  longe  lateque  exposuit.  Verisimile  esse, 
ait,  virus  syphiliticum  ortum  esse  ex  ulcere  ictum 
insecti  cuiusdam  subsequente,  Pulicis  penetrantis 
L.,  in  America  meridionali  Tschike  vocati.  Mu¬ 
lieres  americanas,  libidine  immensa  agitatas,  viris 
non  solum  potus  excitantes  praebuisse,  sed  etiam 
inter  somnum  ista  insecta  virosa  ad  genitalia  ap¬ 
plicuisse  tradit,  ad  salacitatem  eorum  augendam. 
Vulnera  autem,  hinc  orta,  in  ulcera  maligna  abiisse, 
margine  albido  et  duro  praedita,  qualis  in  ulcere 
syphilitico  conspicitur.  Hoc  autem  virus  ad  vagi¬ 
nam  translatum  ibi  similia  ulcera  provocasse,  et 
hinc  etiam  alios  viros  eodem  modo  esse  affectos. 
Attamen  haec  fabula,  quam  Girtanner  ita  narravit, 
tanquam  ipse  adfuerit,  ita  hypothetica  est  et  ficta, 
ut  fundamento  firmo  vix  et  ne  vix  quidem  nitatur. 

His  autem  missis,  nc  ii  quidem  recte  agere 

videntur,  qui  ad  historiam  solum  respiciunt.  Quam¬ 
vis  enim  Columbus  die  quarto  m.  Martis  anni  mil¬ 
lesimi  quadringentesimi  nonagesimi  tertii  ad  Euro¬ 
pam  redierat,  tamen  ne  ullus  quidem  auctor  narra¬ 
vit,  in  Castilia,  ubi  primo  post  reditum  tempore 
versatus  est,  illum  morbum  increbuisse,  vel  inde 
Barcelonam  esse  translatum*  Attamen  Forello *) 
in  opere  suo,  de  pudendagra  inscripto,  dicit:  „in- 
cepit  haec  maligna  aegritudo  anno  1493  in  Al- 
bano.u  Neque  magis  credendum  est,  quum  iterum 
ex  America  anno  millesimo  quadringentesimo  no¬ 
nagesimo  sexto  ille  rediret,  morbum  venereum  inde 
attulisse,  id  quod  alius  auctor,  Oviedo 1  2),  verisi¬ 
mile  habet.  Hic  enim  censet,  milites  hispanicos, 
quibus  Gonzalez  de  Cordova  imperavit,  tali  modo 
veneno  esse  infectos,  et  hinc  luem  ad  Italiam 
transtulisse,  quum  Messanam  naves  adpulissent. 
Hanc  quoque  opinionem  falsam  esse,  inde  liquet, 
quod  illae  naves  Hispaniam  reliquerant,  antequam 
Columbus  redierat.  Porro  neque  Carolum  octavum, 
regem  Galliae,  qui  anno  millesimo  quadringente¬ 
simo  quarto  in  Italiam  irrupit,  atque  die  31.  m. 
Octobris  Roma  capta,  mense  Februario  anni  inse- 
quentis  Neapolin  venit,  istam  pestem  secum  tu¬ 
lisse,  credendum  est,  quum  FulgaSius  in  opere  suo 
diserte  scripserit:  „antequam  Carolus  advenit,  nova 
aegritudo  inter  mortales  detecta,  cui  nec  nomen 
dare,  nec  remedia  opponere  medici  scierunt.u 


1)  Caspar  Forello,  de  pudendagra  pag.  493. 

2)  Schoeulein,  1.  c.  pag.  161. 

Quum  igitur  omnia  indicia  desint,  c  quibus, 
syphilidem  in  Hispania  incepisse,  pateat,  non  au- 
sim  eius  originem  ad  Indiam  occidentalem  detectam 
referre,  praesertim  quum  nomen,  quod  a  principio 
illi  pesti  est  inditum,  plane  aliam  genesin  indicet. 
Primo  enim  lues  venerea  J)  morbus  gallicus  vocata 
est,  quod  nomen  hodiequoque  in  Germania  et  An- 
glia  usitatissimum  est.  (Die  Franzosen,  the  french- 
books).  Galli  vero  ei  nomen  „mal  de  Naplesu  de¬ 
derunt,  nunquam  autem  morbum  hispanicum,  aut 
americanum,  appellarunt1 2).  Haec  quoque  res  haud 
parvi  momenti  est  ad  varias  coniecturas  diiudi- 
candas. 

Secunda  sententia  de  syphilidis  genesi  refu¬ 
tata,  de  tertia  nonnulla  addenda  sunt,  quae  adMa- 
ranos,  gentem  Judaicam,  eius  originem  refert.  Sub 
finem  enim  seculi  quinti  decimi  Judaei,  summas 
crudelitates  perpessi,  Hispania  expulsi  sunt  et  ad 


1)  Syphilis,  lues  venerea,  morbus  venereus,  pudendagra, 
mentagra,  morbus  St.  Rochi,  morbus  gallicus,  mal  de 
Naples,  Gallis,  the  frenchbooks  Au  glis,  mal  francese 
s.  morbo  gallico  Italis  etc. 

2)  Cognomen  „Syphilis“  multo  post  est  adhibitum,  ne¬ 
que  satis  apparet,  unde  sit  derivandum,  quamquam 
mihi  verisimillimum  est,  ex  graecis  avvet  fpil.ia  esse 
compositum.  Praeter  hanc  derivationem  duae  aliae 
exstant:  secundum  Fracasfiorium  enim,  qui  anno  1514 
de  morbo  gallico  librum  edidit,  Syphilis  nomen  pa¬ 
storis  cuiusdam  fuit,  qui  primus  illo  malo  affectus 
erat.  Alii  ad  vocem  „<ru$u  respiciunt,  ita  ut  syphi¬ 
lidem  vertant:  amorem  porcinum. 

alias  terras,  imprimis  Italiam  confugerunt.  Hos  lue 
venerea  fuisse  affectos,  praecipue  Gruner  et 
H ensi  er  *)  contenderunt.  Vix  tamen  hoc  veri¬ 
simile  est,  quum  Marani  non  solum  ad  Italiam, 
sed  etiam  ad  Batavos,  Angios,  Germanos  commi¬ 
graverint  et  quum  accuratior  historiae  cognitio,  eos 
non  syphilide,  sed  typho  petechiali  laborasse,  osten¬ 
derit 1  2). 

Sydenhamus  credidit  per  Aethiopes  servos  mor¬ 
bum  venereum  esse  allatum  ex  Guinea.  Attamen 
ne  huic  quidem  opinioni  certa  argumenta  suppe¬ 
tunt.  Restat  igitur,  ut  ad  sententiam  eorum  re¬ 
deamus,  qui  morbi  venerei  originem  antiquissimam 
habent,  praesertim,  quum  ea,  quae  supra  e 
libris  sacris  aliisque  attulimus,  hanc  coniecturam 
quam  maxime  confirment.  Hic  autem  auctores 
in  duas  partes  discedunt,  illis  virus  syphiliticum 
tale,  quale  apud  nos  occurrit,  a  principio  fuisse 
censentibus:  his  autem,  cum  viro  leproso  atque 
alio  quodam  miasmatico  commixtum  esse,  et  ita 
certam  illam  morbi  speciem  constituisse,  dicenti¬ 
bus.  His  iam  Theophrastus  Paracelsus  ad  nume¬ 
randus  est,  qui  contagium  leprae  orientalis  et  sy¬ 
philidis  veteris  ita  confluxisse  contendit,  ut  tri¬ 
ginta  annis  post,  quam  nova  syphilis  exstiterit, 
lepra  multo  levior  et  benignior  evaserit.  In  Gal¬ 
lia  enim  ante  hoc  temporis  momentum  hospitia,  ad 
cos,  qui  lepra  affecti  erant,  excipiendos  constituta 


1)  Hensler  Geschichte  der  Lustseuche,  die  znEndedes 
15ten  Jahrhunderts  auftrat.  Wien  1823. 

2)  Schoenlci  n  1.  c.  pag.  162. 

numerum  viginti  millium  excesserunt ,  paulo  post 
autem  plane  supervacua  facta  sunt. 

Huic  opinioni  nuperrime  etiam  cl.  Sachs 
assentitur,  inter  eos,  qui  miasmaticam  syphilidis 
originem  tuentur,  atque  Paracelsum  inter  quasi 
medium  tenens.  Is  enim  praeter  syphilidem  vete¬ 
rem  et  lepram  orientalem  etiam  typhum  bellicum 
contagiosum  accessisse  censet,  quorum  ex  connu- 
bio  morbus  noster  acerrimus  compositus  sit,  qui  ab 
initio  genus  humanum  adeo  infestaverit  atque  vi¬ 
tam  hominum  acutissime  everterit.  Hoc  miasma 
typhosum  permagnam  cum  contagio  syphilitico  af¬ 
finitatem  habuisse,  affirmat,  id  quod  iam  inde  pa¬ 
teat,  quod  novissimis  temporibus,  Ophthalmia  ae- 
gyptiaca  indolem  epidemicam  impetrata,  etiam  Oph¬ 
thalmiae  gonorrhoicae  percrebuerint.  Postea  au¬ 
tem,  typho  contagioso  ablato,  morbum  quoque  Ve¬ 
nereum  mitiorem  esse  factum  et  sensim  sensimque 
eam  formam  adscivisse,  quam  hodie  ostendere  so¬ 
leat.  In  quibusdam  modo  regionibus,  v.  c.  in  Hi¬ 
spania,  etiamnunc  maiorem  leprae  similitudinem 
praebere.  Hanc  sententiam  admodum  esse  veri¬ 
similem,  negare  non  possumus,  si  ad  remedia  usi¬ 
tatissima  spectamus,  quibus  primis  temporibus  me¬ 
dici  morbum  incognitum  impugnarunt.  Hydrargy- 
rum  enim,  quod  medio  aevo  efficacissimum  leprae 
remedium  habitum  est,  et  Guaiacum,  quo  nos  quo- 

- y 

1)  L.  W.  Sachs  und  Ph.  Dulk,  Handworterbuoh  der 
practischen  Arzneimittellebre.  Vol.  U.  Abtheilung  1. 
p.  634. 


10 

que  optimo  cum  eventu  in  cachexiis  impetiginosis 
uti  solemus,  medicamina  antisyphilitica  validissima 
fuerunt.  Guajacum  autem  adeo  celebratum  est,  ut 
Ulricus  ab  llutten  panegyricum  de  eo  scripserit. 

Attamen,  quis  est,  qui  dubitet,  quin  haec  quo¬ 
que  opinio  hypothetica  sit  habenda,  quum  conta¬ 
gii  leprosi  et  syphilitici  connubium  per  comectu- 
ram  tantum  assequi  possimus,  neque  experientia 
illud  docuerit.  Praeterea  leprae  orientalis,  qualis 
tum  temporis  fuerit,  perfecta  descriptio  deficit, 
neque  nunc  in  syphilidis  symptomatibus  alia  le¬ 
prae  similitudo  invenitur,  quam  exostoses  atque 
tuberculosa  impetiginum  species. 

Hinc  sequitur,  modo  antiquam  luis  venereae 
genesin  summo  iure  defendi  posse,  ingeniosam 
autem  illam  hvpothesin  in  dubio  esse  ponendam. 
Propria  enim  contagiorum  indoles  adhuc  nimis  ignota 
est.  quam  quorum  affinitas  possit  cognosci. 

CAPUT  SECUNDUM. 

De  curatione  syphilidis. 

Quum  sub  finem  seculi  quinti  decimi  lethifera 
illa  pestis  exstitisset,  quae  medicis  ita  ignota  fuit, 
ut  ne  ullum  quidem  remedium  efficax  invenire  pos¬ 
sent,  tamen  sensim  sensimque,  experimentis  caufe 
institutis,  medicamina  salutaria  instituerunt.  Anno 
millesimo  quingentesimo  duodecimo  hydrargyrum J) 
primo  ad  luem  veneream  curandam  adhibitum  est; 
quamvis  autem  Franciscus  primus  Galliae  rex,  ta¬ 
libus  pilulis  a  Barbarossa  acceptis  sanabatur,  tamen 
plures  anni  elapsi  sunt,  priusquam  omnes  ad  hoc 
remedium  confugiebant.  Guajacum  inprimis  permagni 
aestimatum  est,  quod  hodie  quoque  hoc  in  morbo 
multo  rarius  adhibetur,  nisi  forte  ad  vim  hydrargyri 
adiuvandam  cum  speciebus  ad  decoctum  lignorum. 
Triginta  annis  post  hydrargyri  usus  adeo  evulgatus 
est,  ut  medici  omnes  hoc  solo  morbum  venereum 
depelli  posse,  censerent,  atque  mercurium  specifi¬ 
cum  eius  antidotum  nominarent.  Hanc  rem  ita  se 
habere,  omnibus  persuasum  erat,  ita  ut  nullum  axi¬ 
oma  firmius  et  certius  esse  existimarent.  Tribus 
autem  seculis  elapsis,  ab  Anglis  primum  alia  sen¬ 
tentia  promulgata  est:  syphilidem  absque  bydrar- 
gyro  multo  melius  et  certius  curari  posse;  mercu¬ 
rium  ad  virus  venereum  extinguendum  minus  valere, 
quam  ad  cachexiam  in  mercurialem  commutandam ; 
corpus  humanum  veneno  illo  matallico  ita  imbui, 

1)  Schoenlein  1.  c.  pg.  219. 

ut  postea  gravius  affectum  sit.  Medicus  quidam  An- 
glicus,  Rose1)  primus  fuit,  qui  in  curatione  syphi¬ 
liticorum  omni  hydrargyri  usu  abstinuit,  atque  om¬ 
nia  symptomata  primaria  methodo  antiphlogistica 
sic  dicta  impugnare  coepit.  Postquam  in  manipulo 
militum  terrestrium,  quorum  morbis  curandis  prae¬ 
fectus  erat,  per  duos  annos  haec  experimenta  insti¬ 
tuerat,  atque  praeter  remedia  simplicia,  laxantia, 
salina,  diaetam  parcam  et  quietem  nulla  alia  medi¬ 
camina  adhibuerat,  eti^m  symptomata  secundaria 
eodem  modo  auferri  posse,  judicavit.  Nec  spes  eum 
fefellit,  sed  aegroti  hac  symplice  curatione  in  inte¬ 
grum  restituebantur,  interdum  multo  citius,  saepis¬ 
sime  autem  serius,  quam  hydrargyri  usu  id  fieri 
solet.  Haec  experimenta,  primum  a  Rose  facta, 
tum  in  exercitu  Anglico  iterata  sunt  ct  fere  sem- 
per  eodem  cum  eventu,  ita  ut  nunc  apud  Anglos 
pro  axiomate  habeatur,  curationem  simplicem  sem- 
per  sufficere  ad  valetudinem  redintegrandum,  in¬ 
terdum  tantummodo  adiuvari  et  accelerari  hydrar¬ 
gyri  usu.  J.  Thompson,  medicus  Edinburgen- 
sis,  iam  dudum  simili  curationis  methodo  usus  mer¬ 
curio  plane  abstinet  et  aegrotos,  tam  primario  quam 
secundario  morbo  affectos,  multo  melius  sanari,  si¬ 
bi  persuasum  habet,  graviores  autem  syphilidis 
casus,  qui 'antea  adeo  frequentes  erant,  mercurio 
ipso  non  solum  ingravescere,  sed  maxima  ex  parte 
provocari  contendit. 


1)  Medical  cldrurgical  Tran»actiona,  Vol.  VIII. 

Hae  sententiae,  quibus  omnes  fere  medici  An- 
glici  adstipulabantur,  ab  aliis  Asclepiadis  sectato¬ 
ribus  aut  magno  plausu,  aut  vituperio  sunt  excep- 
tae,  plerisque  censentibus,  totum  corpus  humanum 
cachexia  syphilitica  penitus  obrui,  nisi  remedium 
illud  specificum,  tot  annorum  spatio  comprobatum, 
ei  opponatur.  Attamen  experientia,  qua  mercurii 
vis  salutaris  adeo  confirmari  videbatur,  etiam  sim¬ 
plicem  curationem1)  non  vanam  esse,  ostendit.  Ut 
alia  omittam,  Hamburgi  in  nosocomio  magno  urba¬ 
no,  quod  ill.  Fricke  duce  floret,  omnes  syphilitici 
ex  pluribus  annis  simpliciter  curantur,  atque  facile 
malis  suis  liberantur;  nec  non  Berolini  in  nosoco¬ 
mio  Caritatis  fere  nunquam  hydrargyrum  adhibetur. 

Hanc  celerem  sententiarum  vicissitudinem  non 
temere  factam  esse,  sperandum  est,  quamobrem 
paucis  ea  memorare  liceat,  quibus  tam  repentinus 
transitus  ex  contrario  in  contrarium  explicetur. 

Ac  primum  quidem  memoratu  dignum  est,  me¬ 
dicos  Anglicos  non  revera  omnium  primos  fuisse, 
qui  hydrargyro  in  morbo  venereo  curando  abstinue¬ 
rint.  In  meridionalibus  Europae  teri  is,  Lusitania, 
aliisque,  ubi  syphilis  mitiores  formas  ostendere  so¬ 
let,  etiam  curatio  multo  simplicior  ex  usu  est.  Ibi 
medicaminibus  diureticis  et  diaphoreticis  syphilis 
primaria  facile  sanatur.  Quid  mirum  igitur,  quod 
medici  Anglici,  qui  regiones  meridionales  saepius 


1)  The  eimple  treatemenfe  apud  Anglos. 

adire  solent,  magno  hydrargyri  taedio  incensi,  cu¬ 
ius  usus  in  dies  frequentior  reddebatur,  ad  curatio¬ 
nem  contrariam  confugiebant,  qua  magna  mercurii 
damna  evitari  posse  sperabant?  Hoc  eo  facilius  in¬ 
tellectu  est,  quod  Anglia  ipsa  temperiem,  terrarum 
meridionalium  haud  dissimilem  habet  et  quod  mer¬ 
curii  usus  pessime  conciliari  soleat  cura  maris  vi¬ 
cinia.  Aer  maritimus  enim  ad  dyscrasiam  mercu- 
rialem  et  scorbutum  provocandum  valde  idoneus 
est.  Denique  secundum  Schoenlein1)  alia  res 
maximi  momenti  huc  spectare  videtur.  Syphilidis 
enim  genius  epidemicus,  si  ita  dicere  licet,  ex  vi- 
ginti  annis  multo  benignior  factus  est,  ita  ut  spe¬ 
cies  impetiginosae  frequentiores  evaserint,  quam 
graviores  ossium  aflecliones.  Itaque  ab  hydrargyro 
abstinere  facilius  licet,  quum  eae  luis  formae,  quae 
eo  usque  tantum  inunctione  mercuriali,  vel  alia 
methodo  efticacissima  auferri  potuerunt,  rarius  oc¬ 
currant.  Quaenam  autem  medicorum  pars  rectius 
agat,  nondum  extra  omnem  dubitationem  positum 
est,  quamquam  facile  fieri  potest,  ut  post  pauco¬ 
rum  annorum  spatium  methodus  antiphlogistica  vi¬ 
ctrix  evaserit.  Hoc  saltem  iamiam  patet,  specifi¬ 
cam  illam  hydrargyri  vim  proprie  non  adesse,  quum 
permulta  exstent  exempla,  quae  luem  veneream 
ulcera  syphilitica  primaria  secutam  esse,  quamvis 
curatio  mercurialis  aptissimo  modo  adhibita  esset, 
comprobant.  Quum  medicis  in  universum  certum 


1)  Schoenlein  1.  c.  pag.  220. 

criterium  desit,  utrum  syphilitici  radicitus  sanati 
sint,  nec  ne,  etiam  nulla  curationis  methodo  lues 
certo  caveri  potest.  Praeprimis  autem  hoc  tenen¬ 
dum  est,  experimenla  accuratissima  docuisse,  me¬ 
thodum  antrphlogisticam  non  minus  radicalem  sa¬ 
nationem  efficere,  quam  mercurialem.  Syphilis  enim 
secundaria  illam  non  saepius  sequi  solet,  quam  hanc, 
dummodo  apte  et  satis  diu  sit  adhibita.  Observa¬ 
tiones,  in  nosocomio  Caritatis  Berolinensi  institu 
tae,  J)  satis  manifeste  docuerunt,  utramque  cu¬ 
rationem  in  universum  easdem  offerre  rationes  quod 
ad  luis  eruptionem.  Sachs 1  2)  quidem  recte  dicit, 
tales  observationes  clinicas  de  syphilidis  eruptione 
minoris  esse  momenti,  quod  aegroti  nimis  celeriter 
e  medicorum  conspectu  auferantur  atque  haud  raro 
aliquanto  post  lue  universali  corripiantur,  quamvis 
ex  nosocomio  sanatorum  instar  dimissi  sint.  Magna 
autem  commoda,  quae  curatio  simplex  praebet,  non 
amplius  nos  fugere  possunt;  quum  complicatio  illa 
teterrima  luis  vencreae  et  dyscrasiae  mercurialis 
plane  evitetur,  et  quum  illi  acgrdti  in  dies  rariores 
fiant,  qui  contagio  venereo  omnia  simul  corporis 
systemata  inprimis  glandularum  et  ossium,  aeque 
ac  veneno  metallico  imbuerunt,  indeque  per  totam 
vitam  debiles  manserunt.  Curatio  mercurialis  ante 
hos  paucos  annos  omnium  usitatissima,  a  multis  per¬ 
tinacissimo  modo  ita  adhibita  est,  ut  omni  medi- 


1)  J.  N.  Itu  st:  Aufsat/.e  u.  Abliaudlungea.  Heri.  1834.  VoT.II. 

2)  L.  W.  Sachs  u.  I)  ii  1  k  Handvvorterhuch  dor  pr.tcii- 
sclicn  Arzeneimi  eilehrc.  Vol.  II.  2.  Abth.  pgw  I8t. 

catione  ulcerum  locali  abstinerent3  atque  solo  mer¬ 
curio,  per  os  ingesto,  valetudinem  instaurare  moli¬ 
rentur.  Hanc  methodum  semper  exsequendam  cen¬ 
sebant,  etiamsi  ulcera  recentissima  et  quasi  pro¬ 
xima  contagionis  sequela  essent.  Quamquam  autem 
medici  ad  alia  contagia  eliminanda  iam  dudum  sub¬ 
stantiis  chemicis,  ad  ea  destruenda  aptis,  usi  sint, 
v.  c.  in  morsu  rabidi  canis,  gangraena  nosocomiali 
aliisque,  tamen  in  morbo  venereo  hoc  propterea  a 
re  alienum  esse  censebant,  quod  nullum  aliud  cu  - 
rationis  radicalis  indicium  exstaret,  quam  ulcerum 
ipsorum  adspectus.  Quid  vero  si  lues  universalis 
plus  semel  erupit,  quamvis  ulcera  primaria  sine  ulla 
curatione  locali  sanata  essent?  Hoc  enim  saepius 
accidisse,  experientia  docuit.  Ulcera  syphilitica 
pariter  ac  alia  quaelibet  naturae  medicatricis  co¬ 
namine  sanari  possunt,  quamvis  tum  quoque,  sive 
virus  syphiliticum  remediis  localibus  destructum 
erat,  sive  immutatura,  symptomata  morbi  universa¬ 
lis  insequi  possint,  bubones,  ulcera  faucium,  exan¬ 
themata  syphilitica.  Bubones  secundarios  hac  so¬ 
lum  resorptione  exoriri,  omnes  fere  medici  consen¬ 
tiunt.  Quum  res  ita  se  habeat,  illam  curationis 
methodum,  quae  ab  omni  medela  locali  abstinet, 
cum  ili.  Schocnle  in1)  omnium  pessimam  nominan¬ 
dam  esse  existimamus ;  ulcera  syphilitica  hac  ra¬ 
tione  in  mercurialia  ct  scorbutica  commutata  esse, 
experientia  ostendit. 


1)  Sckoenlein  I.  c.  219. 

Jam  quaerendum  est,  quibusnam  rebus  cura¬ 
tio  mercurialis  methodum  anliplilogisticam  superet, 
quum  etiamnune  a  permultis  medicis  praeferatur. 
Secundum  ea,  quae  supra  exposita  sunt,  hoc  prae¬ 
cipue  eam  ob  causam  fieri  potest,  quod  mercurius 
in  universum  syphilidem  citius  depellere  solet. 
Quum  igitur  tali  modo  et  aegrotus  et  medicus 
eventum  celeriorem  sortiatur,  nemo  curationis  me¬ 
thodum  omittere  audet,  quae  a  plerisque  specifica 
habetur. 

Omnia  alia  commoda,  quae  ad  mercurium  ma¬ 
gis  sint  referenda,  experientia  non  comprobavit; 
haec  magis  a  medicis  ficta  et  praeiudicio  firmata 
sunt.  Attamen  tantum  abest,  ut  hanc  obrem  hy- 
drargyrum  plane  repudiare  audeam,  ut  remedium 
antisyphiliticum  efficacissimum  habeam;  lubentis- 
sime  enim  ad  hoc  confugerem,  si  reliqua  me  de¬ 
fecissent.  Illud  autem  unicum  esse,  nunquam  con¬ 
cedam.  W.  Sachs  O  efficaciam  hydrargyri  op¬ 
time  exposuisse  videtur,  dicens:  hoc  medicamen 
omnem  vegetationem  subvertere,  nutritionem  et 
sanguificationem  minuere  et  colliquationem  *)  arti¬ 
ficialem  provocare.  Methodi  antiphlogisticae  no¬ 
tionem  haud  aliam  esse ,  idem  auctor * 1 2  3 )  luculenter 
ostendit.  Hydrargyri  vim  variae  scholae  medico¬ 
rum  vario  modo  explicare  studuerunt,  aliis  in  irri¬ 
tatione,  aliis  in  irritamenti  detractione  maximum 

_ 

1)  L.  W.  Sachs  1.  c,  pag,  87. 

2)  eodem  loco  pag.  90. 

3)  eodem  loco  pag.  176. 

cius  effectum  cerni,  censentibus.  Alii  vasorum 
lymphaticorum  resorptione  adaucta  curationem  ef¬ 
fici  contenderunt,  alii  in  eius  odore  specifico  vim 
antisyphiliticam  posuerunt.  Schoenlein  J)  au¬ 
tem,  alia  metalla  respiciens,  cuprum,  plumbum,  ar¬ 
senicum,  aurum,  quae  et  ipsa  ad  remediorum  anti- 
syphiliticorum  numerum  relata  sunt,  naturam  eius 
metallicam  maximi  aestimat  ad  eius  vim  expli¬ 
candam. 

Quaenam  harum  explicationum  proxime  acce¬ 
dat  ad  veritatem,  certo  quidem  dirimi  nequit, 
quamvis  ea,  quam  ili  Sachs  proposuit,  verisimil- 
iima  mihi  videatur.  Et  hanc  illustrissimo  Schoen¬ 
lein  non  plane  repugnare,  inde  liquet,  quod  omnia 
metalla  magis  rainusve  vegetationi  inimica  sunt. 
Nonne  vero  hoc  modo  diaetae  parcae,  methodo  an- 
tiphlogisticae  et  curationi  mercuriali  eadem  notio 
subesse  videtur?  Mercurius  et  laxantia  indirecte 
idem  efficiunt,  quod  fames:  nutritionem  coercent, 
resorptionem  augent  et  hac  ratione  eliminationem 
materiae  virosae  adiuvant. 

Postquam  in  pagellis  praecedentibus  omnia  ex¬ 
posui,  quae  ad  variarum  methodorum  commoda  diiu- 
dicanda  valere  possunt,  subfinem  huius  dissertatio¬ 
nis  ea  hydrargyri  praeparata  enumerare  liceat,  quae 
apud  nos  in  variis  syphilidis  speciebus  spectatis¬ 
sima  habentur;  et  hic  quidem  ill.  Rust  2)  maxima 
ex  parte  sequar,  quippe  qui,  experientia  edoctus, 


1)  Schoenlein  1.  c.  pag.  177. 
1)  T.  W.  Iluit  1.  c.  pag.  390. 

de  hac  re  optime  scripserit.  Quaecunque  species 
admodum  iufiammatoriae  apparent,  optime  hydrar- 
gyro  muriatico  miti  impugnantur.  Huc  referendi 
sunt  bubones,  phimosis  syphilitica  cet,  praesertim 
si  in  hominibus  plethoricis  occurrunt.  Tunc  etiam 
methodus,  quam  Weinhold1)  primus  proposuit, 
bono  cum  effectu  adhibetur.  Ulcera  faucium,  ozaena 
syphilitica,  iritis  syphilitica,  quaeque  aliae  exstant 
formae  luis  universalis  perniciosae  et  celeriter  in¬ 
crescentes,  hydrargyrum  muriaticum  corrosivum 
exposcunt,  vel  secundum  Dzondii  methodum,  vel 
aliam  experientia  comprobatam.  Mercurius  subli¬ 
matus  aptissimus  est  ad  formam  affectionum  cele¬ 
riter  emendandam,  minus  autem  idoneus  ad  cura¬ 
tionem  radicalem  efficiendam,  vel  morbum  recidi¬ 
vum  cavendum.  — *  In  exanthematis  syphiliticis  hy¬ 
drargyrum  oxydatum  rubrum  optimo  cum  eventu 
datur,  praesertim  coniunctum  cum  aethiope  antimo- 
niali,  secundum  Berg.  Denique  inunctiones  mer- 
curiales  aptissimae  sunt  in  qualibet  ossium  et  li¬ 
gamentorum  affectione  syphilitica,  in  exsudationi- 
bus  lymphaticis,  intra  articulos  vel  oculum  exortis, 
in  destructionibus  organicis  atque  perversa  tractus 
intestinalis  conditione,  quae  usum  mercurii  inter¬ 
num  non  permittit. 


1)  Longum  est,  singulas  harum  methodorum  rationes  ex¬ 
ponere,  ideoque  hanc  rem  vulgatissimam  hoc  loco 
plane  omittam.  Attamen  omnes  illas  rationes  satis 
expositas  apud  Chelium  Vol.  I.  pag.  446  etc.  legimus. 

Ego,  Fridericus  Julius  Eduardus  Elbe, 
evangelicae  confessioni  addictus,  Friedrichschul- 
dae,  pago  Borussiae  orientalis,  natus  sum  anno 
MDCCCX1V  patre  optimo  Friderico,  pagi  illius 
possessore,  quem  mortuum  iam  multos  annos 
lugeo,  matre  dilectissima  c  gente  Jopin.  Pri- 

mis  literarum  elementis  eruditus  Regiomontum 
me  contuli,  ibique  in  Gymnasium  Palaeopalati- 
num  receptus  sum ;  quo  relicto,  Gymnasium 
Gryphiswaldense  adii,  quod  tunc  Directore  opti¬ 
me  merito  Breithaupt  floruit.  Ibi  me  eru¬ 
diverunt  clarissimi  viri  Breithaupt,  Glase- 
wald,  Paldamus,  Canzler,  quibus  omni¬ 
bus  praeceptoribus  gratias  quam  maximas  pu- 

1  k--  !  , 

blice  nunc  ago.  Testimonio  maturitatis  instru- 

•  •  ,  -  ',K' 

ctus,  autumno  anni  MDCOCXXXIV  universi¬ 
tatem  literarum  Regiomontanam  adii,  ubi  ab  111. 
Gebs  er  1. 1.  Prorectore  Magnifico,  civibus  aca- 
demicis  et  ab  111.  Sachs,  t.  t.  Decano  maxi¬ 
me  spectabili,  albo  Medicorum  adscriptus,  pro- 
lectionibus  his  interfui.  Docuerunt  me  111.  Ro- 
senkranz  logicen,  111.  Meyer  botanicen  ge¬ 
neralem  et  specialem,  Cei.  Mos  er  physicen, 
111.  Dulk  chemiam  experimentalem,  phytoche- 
miam,  zoochemiam  et  pharmaciam;  Cei.  Bur- 
dachjun.  osteologiam,  syndesmologiam,  angio- 
logiam,  myologiam,  organologiam,  neurologiam 
et  artem  cadavera  hominum  rite  secandi;  111. 

Burdach  sen.  physiologiam  et  anatomiam  ge¬ 
neralem;  111.  Rathke  zoologiam;  111.  Seerig 
chirurgiam  generalem  et  specialem,  operat  i  vam 
et  ophthalmologiam ;  Beat.  Dietz  nosologiam 
et  therapiam  specialem;  111.  Hayn  artem  ob¬ 
stetriciam  et  theoreticam  ef  practicam.  Prae¬ 
terea  scholas  clinicas  et  policlinicas  chirurgico- 
ophthalmologicas  duce  111.  Seerig,  clinicum 
et  policlinicum  medicum;  111.  Sachs,  majoco- 
micum  et  policlinicum  obstetricium  111.  Hayn 
frequentavi.  Ad  almam  Fridericam  Guilelmam 
autumno  anni  MDCCCXXXVII.  profectus  ab 
111.  Boekh,  t.  t.  Rectore  Magnifico,  receptus  et 
ab  111.  Wagner,  1. 1.  Decano  maxime  specta¬ 
bili,  medicinae  studiosis  adscriptus,  exercitatio¬ 
nibus  clinicis  virorum  illustrissimorum  et  cele¬ 
berrimorum  B  a r e z ,  R u s t ,  W o  1  f f ,  True- 
stedt  interfui,  praelectionesque  de  medicina 
forensi  111.  Wagner  audivi.  Quibus  omnibus 
viris  summe  venerandis  gratias  maxiimos  habeo 
semperque  habebo.  —  Tentamine  philosophico, 
medico  et  examine  rigoroso  rite  absolutis,  spero 

fore,  ut  hacce  dissertatione  publice  defensa,  sum¬ 
mi  in  medicina  et  chirurgia  honores  mihi  con¬ 
cedantur.  — 

1.  Foetus  ad  perfectam  evolutionem  usque 
matris  imaginationi  est  obnoxius. 

2.  Sanguinis  circulatio  non  contractione  cor¬ 
dis  sola  peragitur. 

3.  Inflammatio  non  est  aucta  vis  vitalis. 

4.  Amputatio  partis  vulneratae  in  tetano  est 
reiicienda. 

